О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 134
от 23.04.2020 г.
За прекратяване на съсобственост чрез покупко-продажба на частта от недвижим имот – частна общинска собственост
На основание чл.21 ал.1 т.8 и ал.2 от ЗМСМА, чл.36 ал.1 т.2 от ЗОС, чл.73 т.3 от Наредба №8 за общинското имущество на територията на община Перник, Доклад за експертна оценка от оценител, отговарящ на изискванията на Закона за независимите оценители
ОБЩИНСКИ СЪВЕТ РЕШИ:
Приема пазарната оценка за левовата равностойност от 1 900,95 лв. /хиляда и деветстотин лева и деветдесет и пет стотинки/ без ДДС и 20% ДДС в размер на 380,19 лв. /триста и осемдесет лева и деветнадесет стотинки/ или обща сума в размер на          2 281,14 лв. /две хиляди двеста осемдесет и един лева и четиринадесет стотинки/ и дава съгласие да се прекрати съсобствеността, като се продаде частта на Община Перник на Емилия Начева а именно: 69/1000 кв.м /шестдесет и девет идеални части от хиляда квадратни метра/ от УПИ III – 464 /урегулиран поземлен имот трети с планоснимачен номер четиристотин шестдесет и четвърти/ в кв.41 /четиридесет и първи/ по регулационния план на с. Дивотино, утвърден с Решение  № 675/25.04.2007 г., на Кмета на Община Перник, при граници на УПИ - то по регулация: от север – УПИ II - 465,  от изток – улица, от юг и югозапад - УПИ IV – 1403, и от северозапад - улица с о.т. 157 – 158, за който е съставен АОС №13685/11.03.2020 г., утвърден от Кмета на Община Перник

Възлага на Кмета на Община Перник да издаде Заповед за прекратяване на съсобственост чл.36, ал.1, т.2 от ЗОС чл.73, т.3 от Наредба №8 за общинското имущество на територията на община Перник и да сключи договор за покупко-продажба на недвижим имот частна общинска собственост.
Решението е прието на заседание на Общинския съвет, проведено на 23.04.2020г., Протокол № 7 т.9 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

